OpenLLM-France/wikimedia huggingface dataset:
# Ruben Guerreiro

Rúben António Almeida Guerreiro, conegut com a Ruben Guerreiro (portuguès: Rúben António Almeida Guerreiro) (Montijo, 6 de juliol de 1994), és un ciclista portuguès, professional des del 2015 i actualment a l'equip Movistar. En el seu palmarès destaca el campionat de Portugal en ruta de 2017 i una etapa i el Gran Premi de la muntanya al Giro d'Itàlia del 2020.

## Palmarès

* 2012
** Campió de Portugal júnior en ruta
** Vencedor de 2 etapes a la Volta a Portugal júnior
* 2014
** 1r a la Volta a Portugal del Futur i vencedor d'una etapa
* 2015
** 1r al Gran Premi Liberty Seguros i vencedor d'una etapa
* 2016
** Campió de Portugal sub-23 en ruta
** 1r al Gran Premi Palio del Recioto
* 2017
** Campió de Portugal en ruta
* 2020
** Vencedor d'una etapa al Giro d'Itàlia. 1r al Gran Premi de la muntanya
* 2022
** 1r al Mont Ventoux Dénivelé Challenge
* 2023
** 1r al Tour d'Aràbia Saudita i vencedor d'una etapa

### Resultats a la Volta a Espanya

* 2019. 17è de la classificació general
* 2023. No surt (5a etapa)

### Resultats al Giro d'Itàlia

* 2020. 33è de la classificació general. Vencedor d'una etapa. 1r al Gran Premi de la muntanya
* 2021. Abandona (15a etapa)

### Resultats al Tour de França

* 2021. 18è de la classificació general
* 2022. No surt (9a etapa)
* 2023. Abandona (14a etapa)

## Referències

* ↑ «Ruben Guerreiro, segundo refuerzo del Movistar Team» (en castellà). [Consulta: 10 febrer 2023].
* ↑ «Guerreiro impide el día de gloria de Castroviejo en el Giro» (en castellà), 11-10-2020. [Consulta: 11 octubre 2020].
* ↑ «Los nuevos ídolos portugueses: Joao Almeida y Ruben Guerreiro» (en castellà), 26-10-2020. [Consulta: 28 octubre 2020].

## Enllaços externs

* Ruben Guerreiro a ProCyclingStats
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Papir Hearst

El papir Hearst, també conegut com a papir mèdic Hearst, és un dels papirs de l'antic Egipte que versen sobre temes mèdics. Data de la primera meitat del mil·lenni II aC i va ser trobat en l'expedició Hearst, prop de Deir el-Ballas. Conté 18 pàgines de prescripcions mèdiques escrites en hieràtic, especialitzades en patologies del sistema urinari, de la sang, del pèl i sobre mossegades. És considerat un important manuscrit, tot i que alguns autors han posat en dubte la seva autenticitat.

## Origen

George Andrew Reisner va publicar diversos gravats del papir el 1905. Segons aquest investigador, el papir Hearst va ser lliurat a la primavera de 1901 al camp base de l'expedició Hearst, a Egipte, de mans d'un nadiu de la vila propera de Deir el-Ballas, com a agraïment per haver-li permès utilitzar com a fertilitzant un dels seus munts d'escombraries. Posteriorment, seria batejat per la mare de William Randolph Hearst, el magnat de premsa patrocinador de l'expedició, organitzada per la Universitat de Califòrnia.
El papir es va datar en la dinastia XVIII d'Egipte, al voltant de l'època del regnat del faraó Tutmosis III, tot i que es creu que el text originari podria haver estat redactat anteriorment, durant l'Imperi mitjà d'Egipte, al voltant de 2000 aC. Es conserva a la biblioteca Bancroft, a la Universitat de Califòrnia, Berkeley.
En els últims anys, s'han suscitat alguns dubtes sobre la seva autenticitat. El contingut del papir ha estat investigat a partir dels gravats publicats, però el papir original mai ha pogut ser estudiat. Els responsables de la seva custòdia van afirmar el 2003 que es conserva "en un sorprenent bon estat. Gairebé massa per ser cert." Reisner mai va dubtar de la seva autenticitat, i el 1905 escrigué: "El rotllo va romandre sense obrir des de l'antiguitat, com es va poder constatar per les restes de sorra i insectes trobades a l'interior." Per posar fi a la qüestió, els responsables de la biblioteca Bancroft han declarat estar disposats a deixar-lo examinar per determinar si és autèntic o una falsificació gairebé perfecta.

## El text

El papir Hearst és un dels papirs mèdics de l'antic Egipte dedicats a la medicina. Conté 260 paràgrafs en 18 columnes, bàsicament de receptes mèdiques i fórmules magistrals, escrites en hieràtic. S'hi poden trobar remeis per al mal de cap, malalties digestives, caigudes de dents, malalties del pulmó o per a mossegades. Com la majoria dels papirs mèdics, conté una secció de rituals màgics que el sanador havia de realitzar per a la completa curació del pacient. També inclou alguns tractaments per a porcs i hipopòtams.

## Vegeu també

* Medicina en l'antic Egipte.
* Història de la medicina.

## Bibliografia

* HICKEY, Todd M.; O'CONNELL, Elisabeth (revisió del 2003). "The Hearst Medical Papyrus". CPT (Center for the Tebtunis Papyri). Bancroft Library, University of California, Berkeley.
* MARRY, Austin (revisió del 22 de gener del 2004). "Ancient Egyptian Medical Papyri". Ancient Egypt Fan: Articles. Indigo.ie/~marrya.

## Enllaços externs

* Fotografies del papir Hearst Arxivat 2011-05-15 a Wayback Machine..
# Josef Hickersberger

Josef Hickersberger (Amstetten, 27 d'abril de 1948) és un exfutbolista austríac de la dècada de 1970.
Fou internacional amb la selecció de futbol d'Àustria.
Pel que fa a clubs, destacà a Austria Viena, Kickers Offenbach i Fortuna Düsseldorf.
Trajectòria com a entrenador:
* 1988–1990 Àustria
* 1991–1992 Fortuna Düsseldorf
* 1993–1994 Austria Wien
* 1995–1997 Al Ahli
* 1996 Bahrain
* 1997–1999 El Mokawloon SC
* 1999–2000 Al-Shaab CSC
* 2000–2001 Al Wasl FC
* 2001–2002 Al-Ittihad (QAT)
* 2002–2005 Rapid Viena
* 2006–2008 Àustria
* 2008–2010 Al-Wahda FC (Abu Dhabi)
* 2010 Bahrain
* 2010–2012 Al-Wahda FC (Abu Dhabi)

## Referències

* ↑ Josef Hickersberger at Austria Archive (alemany)
* ↑ Josef Hickersberger a National-Football-Teams.com (anglès)
* ↑ Josef Hickersberger at Rapid Archive (alemany)
* ↑ «Austria coach Hickersberger quits». BBC Sport, 23-06-2008. [Consulta: 20 agost 2009].
* ↑ Passela, Amith. «Hickersberger focused on Al Wahda glory». The National, 22-07-2009. [Consulta: 13 setembre 2017].
# Frances Fox Piven

Frances Fox Piven (nascuda el 10 d'octubre de 1932) és una professora canadenca-estatunidenca de ciències polítiques i sociologia al The Graduate Center, Universitat de la Ciutat de Nova York, on ha ensenyat des del 1982.
Piven és coneguda igualment per les seves contribucions a la teoria social i pel seu activisme social. Una veterana de la War on Poverty (legislació de 1964 contra la pobresa) i les protestes posteriors en matèria de drets de benestar, tant a la ciutat de Nova York com a l'escena nacional, on ha estat clau per formular els fonaments teòrics d'aquests moviments. Al llarg de la seva carrera, ha exercit com a membre als consells d'administració de l'ACLU i dels Socialistes Democràtics d'Amèrica i també ha ocupat oficines en diverses associacions professionals, entre les quals l'American Science Science Association i la Society for Study of Social Problems. Anteriorment, havia estat membre de la facultat de ciències polítiques de la Universitat de Boston.

## Referències

* ↑ «A Celebration of Women Writers: Canada». Digital.library.upenn.edu. [Consulta: 1r desembre 2011].
* ↑ Frances Fox Piven Papers – Biographical Note Arxivat 2011-06-29 a Wayback Machine., Sophia Smith Collection, Smith College, Five Colleges Archives & Manuscript Collections
* ↑ "Biographical Note to the Francis Fox Piven Papers" Five College Archives
# Cucut maragda ventregroc

El cucut maragda ventregroc o cucut maragda africà (Chrysococcyx cupreus) és una espècie d'ocell de la família dels cucúlids (Cuculidae) que habita zones boscoses i sabanes de la major part de l'Àfrica subsahariana.

## Referències

* ↑ Cucut maragda africà a Termcat Rev. 10/11/2012
# Reid Venable Moran

Reid Venable Moran (Los Angeles, 30 de juny del 1916 - Clearlake, 21 de gener del 2010) va ser un botànic estatunidenc.

## Biografia

Nascut a Los Angeles, cresqué a Pasadena, on ja en la seva infantesa es despertà l'interès per la botànica. Es graduà en biologia a la universitat Stanford (1939), i es titulà en botànica a la Cornell (1942); posteriorment es doctoraria a la universitat de Califòrnia, Berkeley el 1951. Durant la Segona Guerra Mundial combatí com a navegador de vol (1942-1946), i obtingué la Distinguished Flying Cross després que el seu avió fos abatut sobre Iugoslàvia i ell i la resta de la tripulació poguessin evadir-se sense baixes.
Va ser conservador del "San Diego Natural History Museum" i efectuà expedicions de recol·lecció d'espècimens botànics especialment en la seva zona, la Baixa Califòrnia, però també a l'illa de Guam i a Mèxic. Jane Goodall l'anomenà "una mena de mite vivent en l'exploració botànica", i en destacà que havia esmerçat 48 anys "estudiant la seqüència de la destrucció de la flora de l'illa Guadalupe, i la riquesa que encara hi romania".

## Obres seleccionades

* Pachyphytum compactum Rose (Crassulaceae), article a Cact. Succ. J., 63. (1): 30-34 (1991)
* Uhl, CH; RV Moran The chromosomes of Pachyphytum (Crassulaceae), article a Amer. J. Bot., 60: 648-656 (1973)
* A natural hybrid between Pachyphytum compactum and P. viride, article a Cact. Succ. J., 40: 193-195 (1968)

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ Dades de l'índex de botànics de la Universitat Harvard (anglès)
* ↑ http://www.funeraldigest.com/obituaries/?id=139291325

## Enllaços externs

* Necrològica (anglès)
# RuPaul's Drag Race All Stars (temporada 7)

La setena temporada de RuPaul's Drag Race All Stars (també referit a com RuPaul's Drag Race All Stars: All Winners al programa) es va estrenar a Paramount+ el 20 de Maig de 2022.
El casting va ser anunciat en 13 d'Abril de 2022, i inclou vuit guanyadors anteriors que tornen al concurs. La Drag Queen vencedora rebrà un premi d'efectiu de $200,000. La present temporada consisteix en dotze episodis, estrenant-se el dos primers en el mateix dia, i presentarà un Untucked aftershow. Per primer cop en la història del programa, no hi ha cap eliminació en la competició.
Concursants de RuPaul's Drag Race All Stars (temporada 7) :
| Concursant | Edat | Ciutat natal | Concursant en temporada | Ubicació primigènia(s) | Resultat |
| Jaida Essence Hall | 35 | Milwaukee, Wisconsin | temporada 12 | guanyador | TBA |
| Jinkx Monsoon | 34 | Portland, Oregon | temporada 5 | guanyador | TBA |
| Monét X Change | 32 | Ciutat de Nova York, Nova York | temporada 10 | 6è lloc | TBA |
| Monét X Change | 32 | Ciutat de Nova York, Nova York | All Stars 4 | guanyador | TBA |
| Raja | 48 | Los Angeles, Califòrnia | temporada 3 | guanyador | TBA |
| Shea Couleé | 33 | Chicago, Illinois | temporada 9 | 3r lloc | TBA |
| Shea Couleé | 33 | Chicago, Illinois | All Stars 5 | guanyador | TBA |
| The Vivienne | 30 | Liverpool, Regne Unit | temporada 1 (Regne Unit) | guanyador | TBA |
| Trinity the Tuck | 37 | Orlando, Florida | temporada 9 | 3r lloc | TBA |
| Trinity the Tuck | 37 | Orlando, Florida | All Stars 4 | guanyador | TBA |
| Yvie Oddly | 28 | Denver, Colorado | temporada 11 | guanyador | TBA |

## Referències

* ↑ Nolfi, Joey. «'RuPaul's Drag Race All Stars 7' renewed for new season on Paramount+» (en anglès). Entertainment Weekly, 15-02-2022. Arxivat de l'original el 2 abril 2022. [Consulta: 13 abril 2022].
* ↑ Nolfi, Joey. «'Drag Race' reveals first all-winners cast for 'All Stars 7'» (en anglès). Entertainment Weekly, 13-04-2022. Arxivat de l'original el 13 abril 2022. [Consulta: 13 abril 2022].
* ↑ Cooper, Brenna. «Drag Race reveals line-up and air date for first All Stars winner season». Digital Spy, 13-04-2022. [Consulta: 14 abril 2022].
# Papir Nash

El Papir Nash és una col·lecció de quatre fragments de papir adquirida a Egipte el 1898 per W. L. Nash i posteriorment adquirida per la Biblioteca de la Universitat de Cambridge. El papir compren un sol full, no forma part d'un pergamí i és de procedència desconeguda, encara que se suposa originari de la ciutat d'el Faium a Egipte.
El text va ser descrit per primera vegada per Stanley A. Cook el 1903. El papir fou datat per Cook com un escrit del segle ii dC, però revaluacions posteriors han portat a datar el fragment entre els anys 150 a 100 abans de Crist. El papir va ser, de molt, el més antic fragment de manuscrit hebreu conegut fins aquells moments, abans del descobriment dels Manuscrits de la mar Morta l'any 1947.

## Referències

* Cook, Stanley A. "A Pre-Massoretic Biblical Papyrus." Proceedings of the Society of Biblical Archaeology 25 (1903): 34-56.
* Albright, William F. "A Biblical Fragment from the Maccabean Age: The Nash Papyrus." Journal of Biblical Literature 56 (1937): 145-176.

## Enllaços externs

* Burkitt, F.C., The Hebrew Papyrus of the Ten Commandments, The Jewish Quarterly Review, 15, 392-408 (1903)
* Greenberg, Moshe, "Nash Papyrus" in Encyclopaedia Judaica, Vol.14, ed. Skolnik, Fred, i al. (Keter Publishing House, 2007), 783-784.
# Ribeira das Naus

Ribeira das Naus és la construcció nàutica propera al Paço da Ribeira (del portuguès Palau de la Ribera) construït pel rei portuguès Manuel I. És a Lisboa, la capital portuguesa, i va haver de ser reconstruït després del terratrèmol de Lisboa de 1755. La importància de la construcció és per l'època: en plenes descobertes. Portugal gaudia d'una capital al centre del món, en el sentit que l'imperi portuguès s'estenia pels continents americà, africà i asiàtic. La construcció és una mostra d'una ciutat en plena mutació per les descobertes i el renaixement. És la mostra del poder colonial portuguès en el seu punt àlgid.

## Referències

* ↑ História de Portugal, 1 e 2 ciclos; Porto Editora
# Josep Azuara i González

Josep Azuara i González (Montalban, França, 7 de juliol de 1939) és un polític català, alcalde del Masnou de 1979 a 2003.
Va néixer a Montalban, a França, on la seva mare estava exiliada per la Guerra Civil Espanyola. Enginyer de professió, amb 39 anys guanyà les eleccions Eleccions municipals espanyoles de 1979 al Masnou, i fou investit alcalde del Masnou. Va ser el primer alcalde del període democràtic després de la transició democràtica espanyola. Fou alcalde del Masnou entre 1979 i 2003. Té el rècord d'haver estat més temps en el càrrec, que va mantenir ininterrompudament durant vint-i-quatre anys, en sis mandats consecutius, sempre amb el partit de Convergència i Unió (CiU). Dels sis mandats, el primer fou en coalició amb PSC, PSUC i ERC, els tres següents amb majoria absoluta, i els dos darrers amb el suport d'ERC, PSC i PP.
Durant el seu mandat com a alcalde del Masnou va construir l'ambulatori, el nou complex esportiu, el nou mercat municipal, la nova biblioteca i el camp de futbol d'Ocata, entre d'altres. Va urbanitzar carrers, places i passejos, canalitzar rieres i torrents i arranjar el passeig marítim. Va impulsar la construcció de la depuradora d'aigües residuals del Maresme sud, la deixalleria mancomunada amb Alella i Teià i la planta de compostatge i incineració de residus del Maresme. Va modernitzar l'Ajuntament i va estrenar les noves dependències de la policia municipal a Ca n'Orfila. En l'àmbit cultural va impulsar el Festival de Teatre Còmic Ple de Riure, va instaurar els Premis Literaris Goleta i Bergantí i es va fomentar l'Arxiu Municipal i el Museu de Nàutica. Va crear la Ràdio El Masnou, el butlletí d'informació municipal i els casals d'avis de Can Mandri, Can Malet i Cal Ros de les Cabres.
També va exercir de diputat provincial de la Diputació de Barcelona i va presidir l'Associació Catalana de Municipis.
El 14 de juny de 2003, amb 62 anys, va abandonar el càrrec per decisió pròpia.

## Referències

* ↑ Toran, Rosa. Atles electoral: els consistoris del Masnou 1812-1979. El Masnou: Ajuntament del Masnou, 2013.
* 1 2 3 4 Bernabeu i Mira, Josep; Poch i Sans, Gerard. Quaranta anys de democràcia local al Masnou (1979-2019). El Masnou: Ajuntament del Masnou, 2019, p. 49-55.
# Koszalin

Koszalin (alemany: Köslin, és una ciutat del nord-oest de Polònia en la Pomerània occidental. Es troba a 12 km de la mar Bàltica i l'atravessa el riu Dzierżęcinka. Koszalin també és la capital del Comtat de Koszalin i del Voivodat de la Pomerània Occidental des de 1999. Abans, entre 1950 i 1998 foiu la capital del Voivodat de Koszalin
El 2014 tenia 108.605 habitants.
Les primeres mencions de Koszalin són a la Crònica de la Gran Polònia (Kronika Wielkopolska) segons la qual el duc Boleslaw Krzywousty capturà la ciutat al costat d'altres localitats de la Pomerània com Kołobrzeg, Kamień i Wolin. Al segle xiii fou repoblat per alemanys i fins al 1945 fou per tant una ciutat alemanya. El maig del 1945 va les acaballes de la II Guerra Mundial la ciutat fou ocupada per l'Exèrcit Roig i la seva població germànica fou expulsada essent repoblat per polonesos provinents de les parts orientals del país alhora en mans de la URSS.

## Clima

Koszalin té un clima continental humit (Dfb).
Dades climàtiques a Koszalin :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | 0.9 (33.6) | 2.0 (35.6) | 5.8 (42.4) | 10.7 (51.3) | — | 19.7 (67.5) | 20.8 (69.4) | 21.0 (69.8) | 17.3 (63.1) | 12.5 (54.5) | 6.4 (43.5) | 2.6 (36.7) | — |
| Mitjana diària °C (°F) | −1.4 (29.5) | −0.7 (30.7) | 2.2 (36) | 6.1 (43) | 11.5 (52.7) | 15.0 (59) | 16.5 (61.7) | 16.2 (61.2) | 12.9 (55.2) | 8.9 (48) | 4.1 (39.4) | 0.4 (32.7) | 7.64 (45.76) |
| Mínima mitjana °C (°F) | −3.9 (25) | −3.3 (26.1) | −0.7 (30.7) | 2.3 (36.1) | 6.8 (44.2) | 10.4 (50.7) | 12.3 (54.1) | 12.0 (53.6) | 9.5 (49.1) | 5.9 (42.6) | 1.9 (35.4) | −1.8 (28.8) | 4.28 (39.7) |
| Precipitació mitjana mm (polzades) | 43 (1.69) | 30 (1.18) | 35 (1.38) | 39 (1.54) | 55 (2.17) | 72 (2.83) | 88 (3.46) | 74 (2.91) | 82 (3.23) | 62 (2.44) | 69 (2.72) | 55 (2.17) | 704 (27.72) |
| Mitjana de dies de pluja | 10.9 | 7.9 | 8.4 | 8.1 | 8.9 | 9.0 | 11.3 | 9.4 | 11.1 | 9.5 | 12.6 | 11.6 | 118.7 |
| Mitjana mensual d'hores de sol | 37.2 | 61.6 | 108.5 | 159.0 | 235.6 | 231.2 | 213.9 | 210.8 | 135.1 | 93.0 | 39.3 | 27.9 | 1.553,1 |
| Font: Hong Kong Observatory ||||||||||||||

## Referències

* ↑ «Former Territory of Germany» (en alemany), 14-11-2017.
* ↑ «Interview with Mr. Piotr Jedliński, Mayor of Koszalin, Poland». CEOWORLD Magazine. Arxivat de l'original el 6 d’abril 2016. [Consulta: 23 abril 2013].
* ↑ «Hong Kong Observatory». Hong Kong Observatory, 01-12-2012. Arxivat de l'original el 26 d’octubre 2019. [Consulta: 1r abril 2015].

## Enllaços externs

* Koszalin - Lloc web oficial
# Gai Ursani

Gai Ursani (en llatí Caius Ursanius) va ser elegit tribú de la plebs l'any 197 aC. En parla Titus Livi, però en algunes edicions d'aquest autor se l'anomena Gai Afrani, i en altres Gai Ursani, i de fet el nom Ursani no apareix en cap més autor ni lloc.

## Referències

* ↑ Titus Livi. Ab Urbe Condita XXXIII, 22
* ↑ [https://quod.lib.umich.edu/m/moa/acl3129.0003.001/1292?rgn=full+text;view=image;q1=UrsaniusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1284. ]
# Qutb

Qutb (àrab: قطب, quṭb, ‘eix’, ‘pol’) és un mot àrab que fa referència als moviments celestes i es fa servir com un terme astronòmic o bé com a símbol espiritual, amb el significat de ‘mestre espiritual’. En el sufisme, un qutb és l'ésser humà perfecte, al-insān al-kāmil, que porta la «santa jerarquia», és a dir que indica el grau màxim en la jerarquia sufí. En aquest sentit, en el sufisme es pot donar aquest títol al fundador d'una confraria. Només hi ha un qutb per època i és un líder espiritual infal·lible que només és revelat a un petit grup de místics seleccionats.

## Referències

* 1 2 3 4 5 Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «قطب». ISBN 978-84-412-1546-7.
* 1 2 Esposito, John L. The Oxford dictionary of Islam. Nova York: Oxford University Press, Inc., 2003.
* ↑ Hobson, J. Peter. The Concise Encyclopaedia of Islam. London, England: Stacey International & Cyril Glasse, 2001, p. 374.
* ↑ Brill, E.J.. Encyclopaedia of Islam. A Dictionary of the Geography, Ethnography and Biography of the Muhammadan peoples. Netherlands: Leiden, 1938, p. 1165–1166. ISBN 90-04-09796-1.
# Sant Joan de Toran

Sant Joan de Toran és una entitat de població del municipi de Canejan, a la comarca de la Vall d'Aran. Està inclòs a l'Inventari del Patrimoni Arquitectònic de Catalunya. El 2019 tenia censats 3 habitants.

## Geografia

És al marge dret del riu Toran a 1.035 m d'altitud. L'activitat econòmica tradicional del poble és la ramaderia bovina.
El petit nucli consta de diverses bordes centrades pel santuari de Sant Joan de Toran, una església romànica del segle xii ampliada en època moderna.

## Història

Pascual Madoz, governador de la Vall d'Aran i posteriorment ministre d'Hisenda de l'Estat espanyol, va ser una de les primeres persones a escriure sobre Sant Joan de Toran, i va descriure el poble com un llogarret petit, d'una dotzena de cases.
Sant Joan de Toran és un dels llocs que cita la llegenda com a assentament de templers i hospitalers.
Poc abans de l'arribada de les tropes franquistes a la Vall d'Aran (1938), la immensa majoria de la població va fugir de cop i volta a França (a menys d'un quilòmetre), bàsicament per por de represàlies. Aquest fet va provocar que el poble es quedés pràcticament abandonat fins que més recentment, als anys 80, les cases es van convertir en segones residències.
Fins al 2009 no es va produir pràcticament cap investigació sobre la història i els esdeveniments del poble.

## Festivitats

* 8 de setembre - Festa major.

## Referències

* ↑ «250637 Canejan». Idescat. [Consulta: 3 setembre 2020].
* ↑ «Santuari de Sant Joan de Toran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].

## Bibliografia

* Gómez, Cèsar. Un poble aranès: Sant Joan de Toran, 2009, p. 74.

## Enllaços externs

* «Sant Joan de Toran | enciclopèdia.cat». Gran Enciclopèdia Catalana en línia. [Consulta: novembre 2016].
# Papir Oxirinc 1007

El Papir LXX Oxirinc 1007, abreujat com LXXP.LXX$^{P.Oxi.VII.1007}$, és un fragment en grec d'un manuscrit de la Septuaginta escrit en pergamí, en forma de còdex. Aquest és un dels manuscrits descoberts a Oxirinc; ha estat catalogat amb el número 1007. Paleogràficament es va datar al segle iii.

## Descripció

El manuscrit conté seccions del Gènesi, (Gen 2,7-9.16-19.23 - 3,1.6-8). A Gen 2,8.18 conté el Tetragràmaton escrit amb la lletra yud al doble. Aquest és un dels fragments de la Septuaginta que contenen el nom de Déu. El fragment es va publicar a The Oxyrhynchus Papyri, part VII, editat i traduït per Artur S. Hunt, Londres, 1910, pàgines 1 i 2.
El fragment es va catalogar amb el número 907 a la llista de manuscrits de la Septuaginta segons la classificació d'Alfred Rahlfs i com VH 5 i LDAB 3113.

## Ubicació actual

Actualment el manuscrit es guarda al departament de manuscrits, a la Biblioteca Britànica situada a Londres.

## Referències

* ↑ Robert James Victor Hiebert, Claude E. Cox, Peter John Gentry. The Old Greek Psalter: Studies in Honour of Albert Pietersma (en anglès). Sheffield: Sheffield Acad. Press, 2001, p. 129. ISBN 1-84127-209-4.
* ↑ Larry W. Hurtado. The Earliest Christian Artifacts: Manuscripts and Christian Origins (en anglès). Sheffield: Wm. B. Eerdmans Publishing Co., 2006, p. 210. ISBN 0-8028-2895-7.

## Bibliografia

* Bernard P. Grenfell y Artur S. Hunt. «P.Oxy.VII 1007». Oxyrhynchus Online. Arxivat de l'original el 2014-07-14. [Consulta: 21 abril 2012].
Papirs d'Oxirrinc :
# Ribeira de Vinha

Ribeira de Vinha (crioll capverdià Rbera de Vinha) és una vila al centre de l'illa de São Vicente a l'arxipèlag de Cap Verd. Està situada 3 kilòmetres al sud-oest de Mindelo.
L'abocador d'escombraries de l'illa es troba al sud i els molins de vent de l'illa (construïts al voltant de 2008) es troben al sud-oest de la frontera municipal i proporciona electricitat a l'illa. Hi ha una pedrera entremig del poble i els molins de vent.

## Vegeu també

* Llista de nuclis de població de Cap Verd